Di tasleḍt tasnamkant nufa-d tuget n yismawen n yidgan n wusun-a d uddisen acku yettuɣal usemmi-nsen ɣer Bab n wadeg-nni neɣ ɣer wassaɣ n wayen yellan deg-s, daɣen nufa-d dakken llan wassaɣern isnamkanen ger yismawen-agi n yidgan, nufa-d 13 n yismawen sɛan assaɣ n tgetnamka azal n 6,98%, nufa-d sin n yismawen yesɛan assaɣ n teynisemt azal n 1,07%, nufa-d 15 n yismawen sɛan assaɣ n umaway d uttwawi azal n 8,06%, ma d tanmegla nesɛa 6 n yismawen azal n 3,22%, ma d timegdiwt nesɛa 10 n yismawen azal n 5,37%.